„21ay.

32011 R 0510: Euroopa Parlamendi ja nõukogu 11. mai 2011. aasta määrus (EL) nr 510/2011, millega kehtestatakse uute väikeste tarbesõidukite heitenormid, lähtudes väikesõidukite CO2-heite vähendamist käsitlevast liidu terviklikust lähenemisviisist (ELT L 145, 31.5.2011, lk 1); muudetud järgmiste aktidega: — 32012 R 0205: komisjoni 6. jaanuari 2012. aasta delegeeritud määrus (EL) nr 205/2012 (ELT L 72, 10.3.2012, lk 2); — 32014 R 0253: Euroopa Parlamendi ja nõukogu 26. veebruari 2014. aasta määrus (EL) nr 253/2014 (ELT L 84, 20.3.2014, lk 38), — 32014 R 0404: komisjoni 17. veebruari 2014. aasta delegeeritud määrus (EL) nr 404/2014 (ELT L 121, 24.4.2014, lk 1). Käesolevas lepingus loetakse selle määruse sätteid järgmises kohanduses. a) Artikli 7 lõikele 2 lisatakse järgmine lõik: „Juhul kui autopark ühendab ainult EFTA riikides asutatud tootjaid, esitavad tootjad teabe EFTA järelevalveametile. Juhul kui autopark ühendab vähemalt ühte liidus asutatud tootjat ning vähemalt ühte EFTA riigis asutatud tootjat, esitavad tootjad teabe komisjonile ja EFTA järelevalveametile.“ b) Artikli 7 lõikesse 3 lisatakse järgmised lõigud: „EFTA järelevalveamet teavitab EFTA riikides asuvaid tootjaid.“ c) Artikli 7 lõikesse 4 lisatakse järgmised lõigud: „Juhul kui autopark ühendab ainult EFTA riikides asutatud tootjaid, teavitavad tootjad ühiselt EFTA järelevalveametit. Juhul kui autopark ühendab või seda laiendatakse ühendama vähemalt ühte liidus asutatud tootjat ning vähemalt ühte EFTA riigis asutatud tootjat, teavitavad tootjad ühiselt komisjoni ja EFTA järelevalveametit.“ d) Artikli 7 lõikes 5 asendatakse sõnad „Euroopa Liidu toimimise lepingu artiklitega 101 ja 102“ sõnadega „EMP lepingu artiklitega 53 ja 54“, ning sõna „liidu“ sõnaga „EMP“. e) Artikli 7 lõikes 7 ja artikli 10 lõikes 1 lisatakse sõna „komisjon“ järele sõnad „või EFTA järelevalveamet“ sobivas käändes. f) EFTA riikide poolt esitatud teavet hoitakse samuti artikli 8 lõikes 4 osutatud keskregistris. g) Artikli 8 lõikesse 4 lisatakse järgmised lõigud: „EFTA järelevalveamet teostab EFTA riikides asuvate tootjate puhul esimeses lõigus osutatud arvutused ning teavitab iga EFTA riigis asuvat tootjat vastavalt teisele lõigule.“ h) Ilma et see piiraks lepingu protokolli nr 1 kohaldamist, lisatakse artikli 8 lõigetes 5 ja 6 ning artikli 11 lõigetes 3, 4, 5 ja 6 sõna „komisjon“ järele sõnad „või vajaduse korral EFTA järelevalveamet“ sobivas käändes. i) Artikli 9 lõikele 1 lisatakse järgmised lõigud: „Juhul kui tootja või heiteühenduse juhataja asub EFTA riigis, kehtestab ülemäärase heite maksu EFTA järelevalveamet. Ülemäärase heite maksud jaotuvad komisjoni ja EFTA järelevalveameti vahel selle alusel, kui suure osa moodustavad vastavalt ELis või EFTA riikides registreeritud uued väikesed tarbesõidukid EMPs registreeritud uute väikeste tarbesõidukite koguarvust.“ j) Artikli 9 lõikesse 3 lisatakse järgmised lõigud: „Euroopa Komisjon kasutab lõike 1 kohaseid ülemäärase heite maksu kogumise meetodeid, mis on sätestatud komisjoni otsuses 2012/99/EL, ühtlasi selliste uute väikeste tarbesõidukite puhul, mis ELis asuvad tootjad on registreerinud EFTA riikides. EFTA järelevalveamet määrab kindlaks lõike 1 kohase ülemäärase heite maksu kogumise meetodid. Nende aluseks on komisjoni kasutatavad meetodid.“ k) Artikli 9 lõikesse 4 lisatakse järgmised lõigud: „EFTA riikide puhul määravad ülemäärase heite maksu summade jaotamise kindlaks EFTA riigid.“ l) Ilma et see piiraks lepingu protokolli nr 1 kohaldamist, lisatakse artikli 11 lõikes 2 sõna „komisjonile“ järele sõnad „või EFTA riigis asuva tootja puhul EFTA järelevalveametile“. m) Artikli 12 lõikesse 2 lisatakse järgmised lõigud: „EFTA riikides asutatud tarnijad või tootjad saadavad käesoleva artikli kohased taotlused komisjonile. Komisjon menetleb selliseid taotlusi samadel tingimustel muude käesoleva artikli kohaste taotlustega.“ n) Artikli 12 lõikesse 4 lisatakse järgmised lõigud: „Komisjoni otsused, millega kiidetakse heaks uuenduslikud tehnoloogiad vastavalt käesolevale artiklile, on üldkohaldatavad ja need tuleb inkorporeerida EMP lepingusse.“ o) Määrust ei kohaldata Liechtensteini suhtes.